CELEX: 32022D0464
Language: hr
Date: 2022-03-21 00:00:00
Title: Provedbena odluka Vijeća (EU) 2022/464 od 21. ožujka 2022. o izmjeni Provedbene odluke 2013/54/EU u pogledu odobrenja izdanog Republici Sloveniji za nastavak primjene posebne mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost

23.3.2022   
               
               
                  HR
               
               
                  Službeni list Europske unije
               
               
                  L 94/4
               
            
         PROVEDBENA ODLUKA VIJEĆA (EU) 2022/464
         od 21. ožujka 2022.
         o izmjeni Provedbene odluke 2013/54/EU u pogledu odobrenja izdanog Republici Sloveniji za nastavak primjene posebne mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395. stavak 1.,
         uzimajući u obzir prijedlog Europske komisije,
         budući da:
         
                     (1)
                  
                  
                     U skladu s člankom 287. točkom 15. Direktive 2006/112/EZ Slovenija može izuzeti od poreza na dodanu vrijednost (PDV) porezne obveznike čiji godišnji promet ne prelazi 25 000 EUR.
                  
               
                     (2)
                  
                  
                     Provedbenom odlukom Vijeća 2013/54/EU (2) Sloveniji je do 31. prosinca 2015. odobreno uvođenje posebne mjere kojom se odstupa od članka 287. točke 15. Direktive 2006/112/EZ te da tako od PDV-a izuzme porezne obveznike čiji godišnji promet ne prelazi 50 000 EUR („posebna mjera”). Primjena posebne mjere dvaput je produljena, posljednji put Provedbenom odlukom Vijeća (EU) 2018/1700 (3), do 31. prosinca 2021.
                  
               
                     (3)
                  
                  
                     Dopisom evidentiranim u Komisiji 27. listopada 2021. Slovenija je zatražila daljnje odobrenje za nastavak primjene posebne mjere do 31. prosinca 2024., datuma do kojeg države članice trebaju prenijeti Direktivu Vijeća (EU) 2020/285 (4). Iz te direktive proizlazi da će od 1. siječnja 2025. državama članicama biti dopušteno izuzeti od PDV-a isporuke robe i usluga koje obavljaju porezni obveznici čiji godišnji promet u državi članici ne prelazi prag od 85 000 EUR ili protuvrijednost tog iznosa u nacionalnoj valuti.
                  
               
                     (4)
                  
                  
                     U skladu s člankom 395. stavkom 2. drugim podstavkom Direktive 2006/112/EZ Komisija je dopisom od 15. studenoga 2021. zahtjev Slovenije proslijedila ostalim državama članicama. Komisija je dopisom od 16. studenoga 2021. obavijestila Sloveniju da ima sve informacije potrebne za procjenu zahtjeva.
                  
               
                     (5)
                  
                  
                     Posebna mjera u skladu je s Direktivom (EU) 2020/285, kojom se nastoji smanjiti opterećenje za mala poduzeća uzrokovano usklađivanjem i izbjeći narušavanje tržišnog natjecanja na unutarnjem tržištu.
                  
               
                     (6)
                  
                  
                     Posebna mjera ostaje neobvezna za porezne obveznike jer će oni i dalje moći odlučiti da se na njih primjenjuju uobičajene odredbe o PDV-u u skladu s člankom 290. Direktive 2006/112/EZ.
                  
               
                     (7)
                  
                  
                     Prema informacijama koje je dostavila Slovenija učinak posebne mjere na ukupni iznos poreznog prihoda Slovenije naplaćenog u fazi konačne potrošnje bit će zanemariv.
                  
               
                     (8)
                  
                  
                     Stupanjem na snagu Uredbe Vijeća (EU, Euratom) 2021/769 (5) Slovenija od financijske godine 2021. nadalje ne provodi izračun naknade u izvješću o vlastitim sredstvima koja se temelju na PDV-u.
                  
               
                     (9)
                  
                  
                     S obzirom na pozitivan učinak posebne mjere na pojednostavnjenje obveza povezanih s PDV-om smanjenjem administrativnog opterećenja i troškova usklađivanja za mala poduzeća i porezna tijela te na nepostojanje bilo kakvog znatnog utjecaja na ukupni ostvareni prihod od PDV-a, Sloveniji bi trebalo odobriti nastavak primjene posebne mjere.
                  
               
                     (10)
                  
                  
                     Primjena posebne mjere trebala bi biti vremenski ograničena. Pri utvrđivanju roka trebalo bi ostaviti dovoljno vremena kako bi Komisija mogla procijeniti djelotvornost i primjerenost trenutačnog praga. Nadalje, u skladu s člankom 3. stavkom 1. Direktive (EU) 2020/285 države članice do 31. prosinca 2024. donose i objavljuju zakone i druge propise koji su potrebni radi usklađivanja s člankom 1. te direktive, kojom se mijenja Direktiva 2006/112/EZ, te one primjenjuju te odredbe od 1. siječnja 2025. Stoga je primjereno Sloveniji odobriti primjenu posebne mjere do 31. prosinca 2024.
                  
               
                     (11)
                  
                  
                     Kako bi se izbjegli bilo kakvi poremećaji, Sloveniji bi trebalo dopustiti nastavak primjene posebne mjere bez prekida. Zatraženo odobrenje trebalo bi stoga izdati s učinkom od 1. siječnja 2022., kako bi se bez prekida nastavilo na prethodno uređenje na temelju Provedbene odluke 2013/54/EU.
                  
               
                     (12)
                  
                  
                     Provedbenu odluku 2013/54/EU trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            U članku 2. Provedbene odluke 2013/54/EU drugi stavak zamjenjuje se sljedećim:
            „Primjenjuje se od 1. siječnja 2013. do 31. prosinca 2024.”.
         
         
            Članak 2.
            Ova Odluka proizvodi učinke od dana priopćenja.
         
         
            Članak 3.
            Ova je Odluka upućena Republici Sloveniji.
         
         
            Sastavljeno u Bruxellesu 21. ožujka 2022.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  SL L 347, 11.12.2006., str. 1.
         
         
            (2)  Provedbena odluka Vijeća 2013/54/EU od 22. siječnja 2013. kojom se Republici Sloveniji odobrava uvođenje posebne mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 22, 25.1.2013., str. 15.).
         
            (3)  Provedbena odluka Vijeća (EU) 2018/1700 od 6. studenoga 2018. o izmjeni Provedbene odluke 2013/54/EU kojom se Republici Sloveniji odobrava uvođenje posebne mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 285, 13.11.2018., str. 78.).
         
            (4)  Direktiva Vijeća (EU) 2020/285 od 18. veljače 2020. o izmjeni Direktive 2006/112/EZ o zajedničkom sustavu poreza na dodanu vrijednost u pogledu posebne odredbe za mala poduzeća i Uredbe (EU) br. 904/2010 u pogledu administrativne suradnje i razmjene informacija u svrhe praćenja ispravne primjene posebne odredbe za mala poduzeća (SL L 62, 2.3.2020., str. 13.).
         
            (5)  Uredba Vijeća (EU, Euratom) 2021/769 od 30. travnja 2021. o izmjeni Uredbe (EEZ, Euratom) br. 1553/89 o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (SL L 165, 11.5.2021., str. 9.).